ธพ.เบรกสยามแก๊ส ห้ามนำเข้าแอลพีจี
นายวิฑูรย์ กุลเจริญวิรัตน์ อธิบดีกรมธุรกิจพลังงาน (ธพ.) เปิดเผยว่า ขณะนี้ ธพ.ไม่สามารถอนุมัติให้บริษัทสยามแก๊ส แอนด์ ปิโตรเคมีคัลส์ จำกัด (มหาชน) นำเข้าก๊าซหุงต้ม (แอลพีจี) ตามที่ บริษัทได้ยื่นหนังสือขอนำเข้ามายัง ธพ.จำนวน 40,000 ตัน ในเดือน เม.ย.นี้ เพื่อนำมาจำหน่ายในประเทศได้ เนื่องจากเห็นว่านโยบายการนำเข้าแอลพีจีตามแนวทางการส่งเสริมให้เกิดเสรีในธุรกิจแอลพีจีของกระทรวงพลังงาน จะต้องมีการทบทวนใหม่เพื่อความมั่นคงด้านพลังงาน หลังจากที่ ธพ. ได้อนุมัติให้บริษัท พีเอพี แก๊ส แอนด์ ออยล์ จำกัด นำเข้าแอลพีจี 2,000 ตันต่อเดือน เป็นเวลา 6 เดือน เริ่มตั้งแต่เดือน ก.พ.ที่ผ่านมา แต่ล่าสุด บริษัทพีเอพี กลับไม่สามารถนำเข้ามาได้ตามแผนดังกล่าว,นายวิฑูรย์กล่าวว่า ธพ.ได้อนุมัติให้บริษัทพีเอพีนำเข้าแอลพีจีเพื่อมาจำหน่ายในประเทศเมื่อเดือน ม.ค. และให้นำเข้าตั้งแต่เดือน ก.พ.ที่ผ่านมา ซึ่งนับเป็นครั้งแรกที่เปิดให้เอกชนรายอื่นๆ นำเข้านอกเหนือจากบริษัท ปตท. จำกัด (มหาชน) แต่ปรากฏว่า ไม่ได้มีการนำเข้ามาจริง ทำให้ ธพ.ต้องทบทวน เพราะกรณีของสยามแก๊สได้ขอนำเข้าในปริมาณที่ค่อนข้างมากเทียบเท่ากับการนำเข้าของ ปตท. แต่หากไม่สามารถนำเข้ามาได้จริง ก็อาจจะเกิดปัญหาการขาดแคลนแอลพีจี โดย ธพ.ต้องหารือกับสำนักนโยบายและแผนพลังงาน (สนพ.) ถึงแนวทางใหม่อีกครั้ง.
ขณะนี้ ธพ.ไม่สามารถอนุมัติให้บริษัทสยามแก๊ส แอนด์ ปิโตรเคมีคัลส์ จำกัด (มหาชน) นำเข้าก๊าซหุงต้ม (แอลพีจี) ตามที่ บริษัทได้ยื่นหนังสือขอนำเข้ามายัง ธพ.จำนวน 40,000 ตัน ในเดือน เม.ย.นี้ เพื่อนำมาจำหน่ายในประเทศได้
ข่าวเศรษฐกิจ,วิฑูรย์ กุลเจริญวิรัตน์,สยามแก๊ส,นำเข้า,ก๊าซหุงต้ม,แอลพีจี,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ